Държавен вестник, бр. 19, 2025 г., стр. 7

БРОЙ  19	
Д Ъ Р Ж А В Е Н  В Е С Т Н И К 	
СТР.  7  
по глава втора, раздел VIII „Разврат“ от осо­
бената част на НК, извършени спрямо лица, 
ненавършили 18-годишна възраст.
Чл. 4. Националната информационна сис­
тема за превенция и защита от педофилия се 
създава, поддържа и използва с цел превенция 
и защита на лица, ненавършили 18-годишна 
възраст, от сексуални посегателства.
Раздел II
Организация и функциониране на Национал­
ната информационна система за превенция 
и защита от педофилия
Чл. 5. (1) Защитата на данните в НИСПЗП 
се организира и осъществява съгласно дейст­
ващото законодателство и при условията 
и реда, приложими за информационните 
фондове на МВР.
(2) Националната информационна система 
за превенция и защита от педофилия функ­
ционира в мрежата за предаване на данни на 
МВР и спазва заложените в нея политики за 
информационна сигурност, киберсигурност и 
контрол на достъпа.
Чл. 6. Информацията от НИСПЗП се 
използва само за дейности за превенция и 
защита на лица, ненавършили 18-годишна 
възраст, от престъпленията по глава втора, 
раздел VIII от особената част на НК.
Раздел III
Информация, подлежаща на вписване в 
Националната информационна система за 
превенция и защита от педофилия
Чл. 7. (1) Националната информационна 
система за превенция и защита от педофилия 
съдържа информация за:
1. лица, осъдени с влязла в сила присъда 
от български съдилища за извършени спря­
мо лица, ненавършили 18-годишна възраст, 
престъпления по чл. 149 – 159 от НК;
2. лица, освободени от наказателна отго­
ворност от български съдилища с наложени 
административни наказания по чл. 78а от НК 
за извършени престъпления по чл. 153 – 154а 
и чл. 155, ал. 1 от НК;
3. лица, осъдени от съдилища на държа­
ви – членки на Европейския съюз, или от 
съдилища на държави, с които Република 
България има сключени двустранни дого­
вори, с влязъл в сила съдебен акт, както и 
от чуждестранни съдилища с влязъл в сила 
съдебен акт по наказателни дела, признат 
за изпълнение по реда на чл. 453 – 470а от 
Наказателно-процесуалния кодекс (НПК) за 
извършени сексуални престъпления с лица, 
ненавършили 18-годишна възраст;
4. информация за подадените заявления 
за извършване на справки и издаване на 
удостоверения;
5. информация за извършените справки и 
издадените удостоверения.
(2) Националният регистър е част от 
НИСПЗП и съдържа следната информация 
за лицата по ал. 1, т. 1 – 3:
1. актовете на сексуално посегателство 
срещу малолетни и непълнолетни, по които 
има постановени присъди;
2. данни за извършителите;
3. вид престъпление;
4. продължителност на извършването;
5. причинени противоправни последици 
и вреди;
6. история на извършените престъпления 
и на наложените за тях наказания и мерки, 
а също и за настъпила реабилитация;
7. база данни за чужди граждани, получи­
ли статут на продължително, постоянно или 
дългосрочно пребиваване в България, които 
са осъдени в други държави за сексуални 
престъпления.
(3) При спазване на ограниченията по 
чл. 11а и чл. 16 от Закона за закрила на детето 
в Националния регистър се вписват и случаи 
на педофилия по отношение на български 
граждани в чужбина, които са потърсили 
помощ и подкрепа.
Чл. 8. Лицата, които извършват дейност в 
НИСПЗП, са служители на МВР, определени 
с акт на министъра на вътрешните работи.
Раздел IV
Ред за събиране на информация и взаимо­
действие на НИСПЗП с други информационни 
системи
Чл. 9. (1) Министерството на вътрешните 
работи събира информацията по чл. 7, ал. 1, 
т. 1 – 3 и ал. 2, т. 1 – 4 и т. 6 от Централно 
бюро за съдимост при Министерството на 
правосъдието след получено заявление за 
извършване на справка от лице по чл. 12.
(2) Служителите на МВР по чл. 8 извършват 
търсене за данни по ал. 1 в Централизира­
ната автоматизирана информационна систе­
ма „Съдебен статус“ – „Справка съдимост“, 
създадена и поддържана от Министерството 
на правосъдието, пряко или чрез средата за 
междурегистров обмен Regix.
Чл. 10. (1) Информация по чл. 7, ал. 3 се 
предоставя от държавните органи при спаз­
ване на ограниченията по чл. 11а и чл. 16 от 
Закона за закрила на детето и се вписва в 
НИСПЗП от служителите по чл. 8.
(2) Български гражданин в чужбина, тър­
сещ помощ и подкрепа за случай на педо­
филия, може да предостави цялата налична